Zápisnica
zo zasadnutia dňa 14. marca 2018

Prítomní:
Ing. Peter Hrapko, predseda komisie 
Ing. Anna Reinerová, podpredseda komisie
Mgr. Igor Adamec, člen komisie 
Mgr. Eva Franková, člen komisie
PhDr. Helena Vrábliková, člen komisie
Ing. arch. Lucia Štasselová, člen komisie 
Mgr. Martin Pener, člen komisie

Hostia:
- prezenčná listina

Program
1. Otvorenie 
2. Stav poskytovania opatrovateľskej služby prostredníctvom neverejných poskytovateľov
3. Informatívny materiál o stratégii a možnostiach ďalšieho rozvoja sociálnych služieb v mestskej časti Bratislava - Ružinov
4. Rôzne

K bodu č. 2
Stav poskytovania opatrovateľskej služby prostredníctvom neverejných poskytovateľov

Vedúca Odboru sociálnych vecí Mgr. Valková informovala členov komisie, že opatrovateľskú službu poskytujú štyria neverejný poskytovatelia. Od apríla 2018 budú poskytovať opatrovateľskú službu len traja neverejný poskytovatelia. Žiadosti pribúdajú. Podľa predbežných výpočtov je potrebné navýšenie finančných prostriedkov v rozpočte o 200.000€. Navýšenie finančných prostriedkov je aj z dôvodu, že opatrovateľská služba v Domove dôchodcov sa zvýšila o 1€. Od začiatku roka pribudlo 5 nových žiadostí. V súčasnosti je služba poskytovaná 25 klientom. 
Mestská časť prevádzkuje aj Denný stacionár. Oproti opatrovateľskej službe je príspevok nižší - 27€/osoba/mesiac. Mgr. Valková informovala členov komisie, že mestská časť uvažuje o zriadení ZOS (zariadenie opatrovateľskej služby). Zariadenie poskytuje sociálne služby na určitý čas. Uvažovali nad zriadením zariadenia na Borodáčovej ulici. Pozemok patrí hlavnému mestu. Magistrát požiadali o zverenie pozemku. Navštívili zariadenie opatrovateľskej služby Gerium na Smolníckej ulici. Pripravujú štúdiu o potrebných financiách. Kapacita zariadenia by mohla byť pre 40 klientov. Mgr. Valková informovala členov komisie, že je potrebné zvýšenie v rozpočte aj pre denný stacionár predbežne 10.000€. Navýšenie celkovo o 210.000€.

Uznesenie: KSSl po prerokovaní informácie o potrebe navýšenia finančných prostriedkov na opatrovateľskú službu a denný stacionár neverejnými poskytovateľmi odporúča uskutočniť potrebnú zmenu rozpočtu mestskej časti o potrebnú čiastku. 
Hlasovanie: 7 prítomní, 7 za, 0 proti, 0 sa zdržalo

K bodu č. 3
Informatívny materiál o stratégii a možnostiach ďalšieho rozvoja sociálnych služieb v mestskej časti Bratislava – Ružinov

Vedúca Odboru sociálnych vecí Mgr. Valková k bodu č. 3 sa vyjadrila v predchádzajúcom bode. Rozvoj sociálnych služieb v mestskej časti Bratislava - Ružinov by rozdelila na krátkodobý a dlhodobý. Krátkodobý rozvoj je zameraný na opatrovateľskú službu. Dlhodobý rozvoj je zameraný na zriadenie ZOS. Ďalším zariadením mestskej časti v ktorom je poskytovaná sociálna služba sú jasle. Od 1.1.2018 zmena v novele. Zmeny sa zohľadnia vo Všeobecne záväznom nariadení. 

Najbližšie zasadnutie komisie sa uskutoční 11.4.2018 so začiatkom o 16.00 hod.

Predseda komisie: Peter Hrapko, v.r.
Zapísala: Monika Repášová